CELEX: 62009CN0034
Language: fi
Date: 2009-01-26 00:00:00
Title: Asia C-34/09: Ennakkoratkaisupyyntö, jonka Tribunal du travail de Bruxelles (Belgia) on esittänyt 26.1.2009 – Gerardo Ruiz Zambrano v. Office national de l’emploi (ONEM)

18.4.2009   
            
            
               FI
            
            
               Euroopan unionin virallinen lehti
            
            
               C 90/10
            
         Ennakkoratkaisupyyntö, jonka Tribunal du travail de Bruxelles (Belgia) on esittänyt 26.1.2009 – Gerardo Ruiz Zambrano v. Office national de l’emploi (ONEM)
   (Asia C-34/09)
   2009/C 90/15
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal du travail de Bruxelles
   
      Pääasian asianosaiset
   
   
      Kantaja: Gerardo Ruiz Zambrano
   
      Vastaaja: Office national de l’emploi (ONEM)
   
      Ennakkoratkaisukysymykset
   
   
               1)
            
            
               Myönnetäänkö Euroopan yhteisön perustamissopimuksen 12, 17 ja 18 artiklan yhdessä tai useammassa määräyksessä, luettuna erikseen tai yhdessä, unionin kansalaiselle oikeus oleskella sen jäsenvaltion alueella, jonka kansalainen tämä henkilö on, riippumatta siitä, onko hän ennen tätä käyttänyt oikeuttaan liikkua vapaasti jäsenvaltioiden alueella?
            
         
               2)
            
            
               Onko Euroopan yhteisön perustamissopimuksen 12, 17 ja 18 artiklaa, luettuna yhdessä Euroopan perusoikeuskirjan (jonka Euroopan neuvosto hyväksyi Nizzassa 7.12.2000 ja jonka nykyinen versio julkaistiin EUVL:ssä 2007, C 303) 21, 24 ja 34 artiklan kanssa, tulkittava siten, että niissä unionin jokaiselle kansalaiselle taattu oikeus liikkua ja oleskella vapaasti jäsenvaltioiden alueella ilman kansalaisuuteen perustuvaa syrjintää merkitsee silloin, kun tämä kansalainen on alaikäinen pieni lapsi, joka on riippuvainen sukulaisesta takenevassa polvessa, joka on kolmannen maan kansalainen, että kyseiselle lapselle on myönnettävä oleskeluoikeus sen jäsenvaltion alueella, jossa hän oleskelee ja jonka kansalainen hän on, riippumatta siitä, onko hän itse tai laillisen edustajansa välityksellä aikaisemmin käyttänyt liikkumisvapautta, ja tälle oleskeluoikeudelle annettava tehokas vaikutus, jonka välttämättömyys on tunnustettu yhteisön oikeuskäytännössä (asia C-200/02, Chen ym., tuomio 19.10.2004), myöntämällä kolmannen maan kansalaiselle, joka on lapsen sukulainen takenevassa polvessa ja jonka huollettavana kyseinen lapsi on ja jolla on riittävät varat ja sairausvakuutus, johdettu oleskeluoikeus, joka on oikeus, josta tämä sama kolmannen maan kansalainen nauttisi, jos alaikäinen lapsi, joka on hänestä riippuvainen, olisi unionin kansalainen, jolla ei ole sen jäsenvaltion kansalaisuutta, jossa hän oleskelee?
            
         
               3)
            
            
               Onko Euroopan yhteisön perustamissopimuksen 12, 17 ja 18 artiklaa, luettuna yhdessä perusoikeuskirjan 21, 24 ja 34 artiklan määräysten kanssa, tulkittava siten, että alaikäisen lapsen, joka on sen jäsenvaltion kansalainen, jonka alueella hän oleskelee, oleskeluoikeuden on merkittävä sitä, että tämän lapsen sukulaiselle takenevassa polvessa, joka on kolmannen maan kansalainen ja josta kyseinen lapsi on riippuvainen ja joka täyttää – ellei jäsenvaltion, jossa tämä sukulainen oleskelee, kansallisissa säännöksissä edellytettäisi työlupaa – vaatimuksen riittävistä varoista ja sairausvakuutuksesta palkatun työn tekemisen johdosta, jonka perusteella hän kuuluu kyseisen jäsenvaltion sosiaaliturvajärjestelmään, on myönnettävä vapautus työlupavelvollisuudesta, jotta tämän lapsen oleskeluoikeuteen liittyy tehokas vaikutus, joka on yhteisön oikeuskäytännössä (asia C-200/02, Chen ym., tuomio 19.10.2004) tunnustettu alaikäisen lapsen hyväksi, joka on unionin kansalainen ja toisen jäsenvaltion kansalainen kuin sen, jossa hän oleskelee sellaisen sukulaisen takenevassa polvessa huollettavana, joka on kolmannen maan kansalainen?